﻿ Despre postmodernism şi ipostaze ale umanului în arta generaţiei `80 din România Repere iconografice şi de limbaj în arta contemporană Popină Claudia Maria Master ITA Anul II Lumea postmoderna a adus în acelaşi câmp de luptă ideologicul şi esteticul şi le-a făcut inseparabile. „Ceea ce ne-a învăţat teoria şi practica posmodernă este mai puţin faptul că <<adevărul>> este iluzoriu cât mai degrabă instituţional, pentru că întotdeauna intepretăm şi utilizăm limbajul în contextul condiţiilor politico-discursive. Pe de altă parte, W.J.T Mitchell explică: „ Critica şi interpretarea, arta explicaţiei şi înţelegerii, au o relaţie profundă şi compexă cu politicul, cu structurile de putere şi valoarea socială care organizează viaţa umană” şi tot postmodernismul este cel care „ ridică problema deloc confortabilă a puterii ideologice din spatele aspectelor estetice fundamentale, cum ar fi acela al reprezentării: a cui realitate este reprezentată?” „Genul românesc în particular a devenit câmpul de luptă pentru mare parte din afirmările şi constatările opiniilor liberal umaniste cu privire la statutul şi identitatea artei„. Dacă clasificările de mai sus nu au fost suficient de revelatoare şi nu reuşesc să edifice ce înseamnă de fapt lumea postmodernă, clasificarea expusă de Mircea Cărtărescu va elucida clar drumul pe care postmodernitatea „a ales” să se afle. Complexitatea scriitorului nu a permis acestuia să redea o singură viziune însoţită de teoria aferenta şi a venit cu trei viziuni asupra unei singure idei, aceleia de postmodernitate. În timp ce ontologia postmodernă a lui Vatimo redă meditaţiile lui Nietzsche şi Heidegger , epistemologia rezolva problemele legitimării unor noi modele ale cunoaşterii, ultima teorie şi direcţie, sfârşitul istoriei sau trezirea din coşmar mizează pe abandonarea ideii de evoluţie lineară şi de teleologie şi se abandonează în braţele principiilor libertăţii şi egalităţii. Aceasta triplă abordare teoretică a posmodernitatii preluată din studiul lui Mircea Cărtărescu abordare imperios necesară în înţelegerea conceptului atât de des amintit în eseul de faţă, nu este însă la fel de limpede şi fără echivoc aşa cum vor fi clasificările următoare. Lumea postmodernă este o lume care îşi găseşte cel mai confortabil adăpost chiar în inima neantului iar omul postmodern este „eliberat de obsesia semnificaţiilor şi de tortura căutării adevărurilor absolute, el porneşte de la acceptarea lumii ca poveste, ca realitate slabă, fondată pe un eu iluzoriu, o poate explora în toate direcţiile, cu voluptate senzorială, ca pe o epidermă nesfârşită. Atitudinea umană fundamentală faţă de lume devine una estetică hedonistă.” Primim de asemenea lămuriri extrem de importante cu privire la locul ocupat de artă în postmodernitate. Nu putem pune la îndoială că pictura, muzica şi literatura elitiste care alcătuiesc marele sistem cultural din centrul civilizaţiei europene sunt sortite dispariţiei în lupta cu aroganţa noilor veniţi asta pentru că, în ciuda căderii prestigiului artei mari, perioada postmodernă este marcată de existenţa a numeroase muzee, producţii, edituri, concerte. „Niciodată nu s-a produs mai multă artă fie ea tradiţională sau experimentală, elitistă sau populista.” Aşadar, ceea ce „s-a epuizat” cu adevărat nu este artă în sine, ci dimensiunea ei modernistă şi totalitară. Chiar dacă ar fi fost corect şi necesar ca exlicatia etimologica a termenului „posmodenism” să se regăsească în debutul eseului de faţă, vom aminti în acest punct care sunt ideile preluate de Mircea Cărtărescu de la Vattimo cu privire la semnificaţia numelui. Post înseamnă o ieşire din sistem, o „revenire”,”convalescență”, o eliberare de lungă eroare culturală. Postmodernism înseamnă întoarcerea către formele istoricizate, recuperarea trecutului, deci continuitate, dar la modul exclusiv parodic, ironic, sau metatextual, ceea ce înseamnă deja şi ruptura. “Postmodernitatea este o sincronie stilistică, o reciclare a retoricilor revolute. Renunţarea la inoceță şi aşezarea hiperlucida în miezul clişeului, al citatului, al referinţei”. Către continuitate mai curând decât către ruptură, dar către continuitatea nu cu moderniştii, ci cu vechii artişti înclină spre această idee, Robert Scholes şi compromiterea ideei de realism, adevărată şansă a „noilor fabulatori” Apare deci şi ideea de fabulaţie postmodernă care trebuie să răstoarne raportul tradiţional dintre text şi referent. Modernismul este rejectat într-adevăr, dar nu pentru că el este trecutul, ci tocmai pentru că el dispreţuieşte trecutul, pentru că, în goana după estetizarea şi esenţializarea intelectualistă a literaturii, după noutate de orice preţ, el s-a îndepărtat de la adevărata şi marea tradiţie literară a secolelor trecute. Această tradiţie, adevăratul trecut, se cuvine recuperată şi reinterpretata în spirit ludic, ironic şi parodic, adică posmodern, ceea ce presupune întotdeauna solidariatate şi nostalgie. Curent-consecinţă a epocii reproductibilităţii mecanice a operei de artă, a kitsch-ului, a culturii „populare”, a „pactului cu utilitarismul capitalist”, postmodernism înseamnă iraţionalitate , anarhie şi o nedeterminare ameninţătoare” în viziunea lui Toynbee. În atmosfera de efervescenta politică şi culturală a anilor 60, termenul începe să semnifice fenomenele de contracultură, mişcările underground şi alternative, devenind cu timpul, unul dintre cele mai semnificative repere ale schimbării profunde ale lumii. Revenind la semnificaţia prefixului din structura cuvântului „posmodernism” el exprimă fie prin ruptură, fie prin continuitate, o relaţie esential-omblicală între cele două mari curente de gândire estetică ale secolului nostru. Este aproape imposibil să încercăm o definire a posmodernisumul fără să ne referim la modernism. Posmodernul ştie deja că nu există un sens ultim al lucrurilor şi deci nu se epuizează urmărind o himeră. Mai ştie, având experienta războaielor mondiale, a Holocaustului şi a totalitarismelor secolului, că violenţa şi obscenitatea din lumea culturii, devenite rutină, nu mai şochează pe nimeni. „De aceea, el construieşte pe ruinele fumegătoare ale modernismelor antebelice o lume hedonistă , ludică, dezordonată şi lipsită de iluzii, unde valoarea concentrează şi se destramă asemenea fumului, unde gustul fluctuează liber, imprevizibil.” Despre o atitudine cu adevărat postmodernă poate fi vorba, aşa cum Mircea Cărtărescu aminteşte în Postmodernismul românesc, în lumea românească abia după anul 1980 şi chiar şi după aceasta datare ar fi pripit să afirmăm ferm impunerea temeinică a conceptului. Se poate constata doar că este primul concept teoretic important care denumeşte un curent literar, intrat în limbajul critic românesc după ultimul război şi că frecventa folosirii lui este în continuă creştere. Mai mult, se constată că termenul este ataşat generaţiilor `80 şi `90 din literatura romană şi este folosit cu o constantă considerabilă şi în muzică şi artele plastice. În contextul lumii româneşti care caută încă drumul către valorile democratice, apelul la concepte şi puncte de vedere postmoderne, precum: pluralismul, toleanta, afirmarea minorităţilor de toate felurile, decanonizarea culturii, democratizarea artelor este cu desăvârşire benign. Conceptul de corectitudine politic, la rândul lui puternic legat de postmodernitate, rămâne un „deziderat încă utiopic pentru societatea românească”. În acest climat de strângere a şurubului, de acutizare a bătăliei ideologice dintre aripa proceausistă şi cea liberală a scriitorimii, de izolare şi de marginalizare socială a omului de cultură, îşi face apariţia, cu an sau doi înainte de turnura deceniului, o nouă generaţie nu doar în artele plastice dar şi scriitori, numiti, „optzecişti”. Către finele anilor 70, situaţia generală din România da semne evidente de regresiune pe toate planurile, ca urmare a revenirii la un rigorism politic de tip neostalinist. Anii ‘80 reprezintă perioada de delir al unui naţionalism comunist de stat, în care reîntoarcerea la o metodologie stalinistă a puterii se combină cu tactica de ”stimulare a puterii” în toate domeniile. Plasată sub controlul strict al Partidului, viaţa artistică sărăceşte la rândul său. În ceea ce priveşte lumea artelor vizuale, reprezentanţii acestei lumi au putut organiza un număr impresionant de manifestări artistice de anvergură tematică şi cantitativă şi de excelenta calitate estetică, chiar dacă în condiţii materiale modeste şi în locuri adeseori inimaginabile, factori ce nu au diminuat ecoul lor în ambianţa momentului, dimpotrivă. Aceste expoziţii ca şi alte forme de acţiune artistică, au demonstrat efortul mediului artistic autohton de a păstra un bun nivel estetic şi de a rămâne în contact cu evoluţia artistică europena. Dacă lăsăm la o parte arta oficială, eludând contextul politic şi având în vedere situaţia socio-economică dezastruoasă, evoluţia artistică a sfârşitului anilor ‘70 şi începutul anilor ‘80 se prezintă destul de spectaculos. Aşa cum Mircea Cărtărescu aduce aminte, formaţi într-o perioadă încrezătoare de „dezgheţ liberal” reprezentanţii artistici ai generaţiei ‘80 au impus prestigiul unei mentalităţi cercetătoare şi interdisciplinare în mediul artistic autohton. Generaţia artistică ce debutează la începutul anilor `80, în ciuda stimei pentru elanului experimentalist al discipolilor lor, tinerii plasticieni nu se mai simt atraşi şi motivaţi pentru cercetarea vizuală. Ei intră în scena într-un moment de drastică închidere. Cu timpul, aceştia vor fi marginalizaţi social şi profesional mult mai drastic decât generaţiile anterioare şi încep să se organizeze şi să reacţioneze într-un mod specific faţă de o realitate culturală aflată în impas şi disoluţie, anume către individualism. Dacă ar fi să discutăm despre direcţiile pe care le ocupa arta plastică în perioada tot amintita, în conformitate cu indiciile ştiinţifice ale Magdei Carneci, putem enunţa trei astfel de curente. Noul Expresionism începe să îşi facă simţită prezenţa odată cu anul 1981 cu expoziţia de pictură a Anielei Firon, dar către mijlocul deceniului nouă după o serie de expoziţii personale şi de grup se remarca existenţa unei înclinaţii spre neoexpresionism în practica unei bune părţi a generaţiei tinere, dar cu ecouri şi la artişti consacraţi precum: Neculai Paduraru, Silvia Radu, Teodor Moraru sau Ion Pacea. Numit şi Noua Sensibilitate se reduce tematic de multe ori la banalul cotidian şi la biologicul pur fie radical electica populată de „mitologii personale”. Noul figurativism este atras de atitudinea experionistă, cromatisme violente, gestualisme bruşte, supradimensionare. Temele predilecte ale acestui aşa-numit şi bad painting au fost fie cât se poate de simple: a mânca, a lucra, a iubi, a te plimba, alteori sofisticate-replici ironice teme clasice din mass-media sau din istoria artei. „Neoexpresionismul nu a fost totuşi singură direcţie ce a structurat vizibil şi coerent câmpul de forţe al acestei tinere generaţii a anilor `80. Alături de el a funcţionat activ un filon alternativ, cel al artei procesuale, folosind mai multe medii artistice, numită de aceea în epoca, <<arta intermediala>>”. Expoziţii de acest tip, organizate în perioada aferenta manifestării curentului sunt-„Fotografii de artişti”, Bucureşti, 1981; „Mail-art”, Bucureşti şi în restul ţării, 1985-1989, „Mobil-fotografia”, Oradea, 1984, 1986, 1988. Utilizând materiale neconvenţionale, diferite de cele clasice, combinând mai multe medii artistice (pictura, fotografie, film), acest filon continua direcţia experimentalistă. Primele expoziţii şi participări ale unor artişti precum: Dan Mihalteanu, Olimpia Bandalac, Teodor Graur, Ion Isaila, mărturisesc interes pentru structuri ieşite în spaţiu şi temporalitate reală. Această direcţie va fi ilustrată de mai puţini artişti decât neoexpresionismul, dar dintre cei mai activi şi mai novatori, tendinţa novatoare s-a dezvoltat în câteva centre şi oraşe artistice importante: Oradea, Bucureşti, Arad, Cluj, Timişoara. Putem menţiona faptul ca vârful de intensitate şi prezenţa în componenţa socială al cercetării de factură intermediala a fost atins în 1986, cu ocazia colocviului de artă plastică tânără şi critică de artă, organizat de criticul Liviana Dan, în oraşul Sibiu. Cel de-al treilea curent, Neobizantinismul. „Spiritualizarea” impulsului experimentalist ce se va petrece la finele anilor `70 la artişti precum Paul Gherasim, Constantin Flondor, Marin Gherasim, Sorin Dumitrescu sau Horia Bernea se transformă într-o direcţie artistică numită în epoca „neobizantinism”. Constantin Flondor şi adeziunea sa la ideile artei moderne nu înseamnă respingerea în bloc a soluţiilor tradiţionale. A dovedit-o la o expoziţie din primăvara lui 1986 la care au participat artişti de diferite orientări stilistice; temă era studiul riguros al obiectului din natura- în speţă, o floare de măr. Flondor s-a aplecat asupra motivului, realizând o sinteză expresivă, în care elementul principal era, s-ar spune caracterul obiectului. De asemenea, el este unul dintre partcipantii constanţi la seria de expoziţii „Studiu” de la Timişoara, al cărui program cuprinde analiza specifică a formei realului. Flondor s-a consacrat în primul rând cercetărilor vizând concordantele spaţiului şi timpului. La Sorin Dumitrescu, aşa cum Dan Grigoriu menţionează, se remarcă o „amplă şi incisivă reintepretare a sintaxei de factură expresionista şi a unui conceptualism cu adânci implicaţii în tradiţia noastră spirituală”. Pictura lui Horia Bernea este apropiată conceptual de simbolistica arhaică, de tipul celei practicate de Marin Gherasim. Pictura aceasta decurge dintr-un efort de mare coerență care, în urmă cam cu un deceniu şi jumătate, urmărea restituirea semnificaţiilor din priveliştile realităţii imediate. În 1972, Bernea a deschis o expoziţie cu mai multe picturi, desene colorate, un plan al locului, fotografii ale unui deal dintr-un sat transilvan. Ceea ce a părut unora o întoarcere la motiv şi identificarea lui cu o stare de spirit: peisajul real, păstrându-şi identitatea, era „îmbibat” de sensibilitatea pictorului. Când, în 1985, artistul a deschis o expoziţie în care tema centrală era constituită de parpurii din alaiurile vechilor ceremonii sacre ale romanilor, stilistica a părut, evident, modificată esenţial: imaginea, concentrată într-o emblemă, cuprindea semnificaţii filosofice privind raporturile existenţei umane cu eternitatea. „Sub acest semn al duratei, Bernea meditează la destinul unei întregi etnii.” Artiştii care iau calea acestei direcţii renunţa la „libertinajele formale” de tip neoavangardist şi se întorc către o anumită rigoare vizuală întemeiată pe o structură religioasă a tradiţiei bizantine. Opţiunea artiştilor neobizantinisti a putut fi receptată în dubla manieră, astfel că s-a considerat aceasta mişcare ca o revenire la un figurativism depăşit, dar a putut fi receptată şi ca un gest de frondă la adresa varietăţii vizuale inflaţionare de pe piaţa internaţională a artei. Apoi, poziţia lor spirituală şi mărturisirea din ce în ce mai făţişă a afiliaţiei pentru credinţa ortodoxă, precum şi participarea activă în cadrul bisericii, a putut fi resimţită, prin raportare la propaganda comunistă, ca un gest de mare curaj moral şi independentă spirituală. Dintre toţi artiştii remarcabili adepţi acestei direcţii de afiliaţie religioasă şi spirituală, Sorin Dumitrecu „ rămâne fără îndoială spiritul rector şi teoreticianul cel mai activ al grupului”. Încă de la începutul eseului am adus referire la era posmodernă, la ce înseamnă ea în general, până la particularul românesc. Revin acum la aceleaşi lămuriri şi voi face trecerea în revistă a postmodernismului în viziunea Magdei Carneci. Astfel, eseul de faţă va dobândi forma rotundă în conformitate cu dezideratul şi popunerea personală iniţială. Este de la sine înţeles că şi în viziunea autoarei conceptul de postmodernism este cel mai influent în anii `80 şi că „sub umbrelă lui pot fi juxtapuse într-un mod semnificativ toate tendinţele trecute în revistă mai sus”. De asemenea, dezbaterea românească în jurul postmodernismului a antrenat în câmpul ei forte culturale diverse, poziţii estetice antagoniste, intepretari conceptuale contradictorii, aproape discutabile, repetând în mic ceea ce se întâmplă la o scară mai amplă în mediul cultural internaţional. Autoarea aduce adăugiri cu privire la o diferenţă minoră dar demnă de a fi menţionată, anume de sincronizare în timp a epocii postmoderniste româneşti cu cea internaţională, prin faptul că în România direcţia postmodernistă a fosta adoptată cu o oarecare întârziere, dar acest decalaj este redus în comparaţie cu vogă internaţională a termenului. Aşadar, aceste luări de poziţie mărturisesc conştiinţa unei schimbări necesare, mult mai radicale decât cele pur estetice. Faptul că asemenea discuţii au fost lăsate să continue se datorează faptului că guvernanţii nu îi atribuiau o importanţă ideologică. În momentul în care apără implicaţii mai largi ale ideilor vehiculate în jurul postmodernismului, apar şi dificultăţile de pubblicare. În acelaşi timp, revenind la direcţiile artistice mai sus amintite, putem adăuga faptul că ele au dat o „consistenţă vizuală spectaculoasă unor tendinţe profunde şi complementare ale mediului cultural românesc”. BIBLIOGRAFIE: * CÂRNECI, Magda, Artele plastice în România 1945-1989, cu o adenda 1990-2010, Ed. Polirom, Iaşi, 2013; * CĂRTĂRESCU, Mircea, Postmodernismul românesc, Ed. Humanitas, Bucureşti, 1999; * GRIGORESCU, Dan, Idee şi sensibilitate. Direcţii şi tendinţe în arta românească contemporană, Ed. Meridiane, 1991; * GRIGORESCU, Dan, Aventura imaginii, Ed. Meridiane, Bucureşti, 1982; * HUTCHEON, Linda, Poetica postmodernismului, Ed. Univers, Bucureşti, 2002; ANEXE: 